****

**Ældrerådet**

**Albertslund**

Damgårdsvej 12

2620 Albertslund

**Til Ældreudvalget**

**Dato: 23. januar 2024**

**Høringssvar**

Ældrerådet har på deres møde den 22. januar 2024 set på dagsordenen til Ældreudvalgets møde

torsdag den 25. januar 2024 og har følgende kommentar

**Punkt 2. ÆU/ØU/KB – Kvalitetsstandard for hjemmeplejen 2024.**

Vi finder i Ældrerådet., at det nye koncept for kvalitetsstandarder er blevet rigtig godt.

Denne kvalitetsstandard er fint bygget op og er læsevenlig og overskuelig.

Vi har følgende kommentarer:

Side 1. Pjecer – den midterste skal hedde: ”Dine rettigheder og muligheder”, så det svarer til

pjecens navn,

Side 11. Under hverdagens aktiviteter står der – tømme postkasse – Blev den aktivitet ikke

sparet væk ved sidste budgetaftale?

Side 13 under rengøring. Her står der, at hjælpen kan være hovedrengøring, afvaskning af

køleskab og ovn eller rengøring af fryser. Vi mener også denne rengøring blev sparet væk.

**Punkt 3. SSU/ÆU/ØU/KB – Supplerende pjece til kvalitetsstandarder ”Dine**

**rettigheder og muligheder”**

I oversigten over pjecer skal den midterste rettes så der kommer til at stå:” Dine rettigheder

og muligheder”

Pjecen lægger i overskriften op til, at rettigheder kommer først, men i Ældrerådet drøftede vi,

at det nok ikke var behandling af persondata vi først ville se efter, så det ville være bedre

med råd og vejledning først. (Der skal jo oprettes en sag, før behandling af persondata bliver

aktuelt)

Side 8 – bisidder 3 afsnit. I stedet for familiemedlem eller ven skriv familiemedlem eller en

person, du har tillid til.

Side 12 Hvem kan klage? I andet afsnit er der en henvisning til fuldmagt side 7. der står en

del om forskellige fuldmagter på side 8 og ikke 7, men det ville være bedre med en boks,

hvor der konkret stod, hvad en fuldmagt til en pårørende, der vil klage på vegne af en

borger, skal indeholde.

Side 14 . borgerservice på Albertslunds Bibliotek. – Der står 2x kørekort under bestilling af

pas m.m.. Er det ikke muligt at bestille tid over telefonen, hvis man vil møde personligt op?

Siderne 14 - 16 ” Hvor kan man henvende sig ”er fine, men det kræver, at kommunens

hjemmeside hele tiden er opdateret med tidspunkter for henvendelse.

Det ville være godt, at åbningstider fremgår af pjecerne der er tilgængelige på hjemmesiden,

så borgeren ikke skal ledes videre, men kan se de aktuelle åbningstider med det samme. Som

minimum skal det være via et link, hvor man kan komme videre til de aktuelle åbningstider.

Det er ok. med henvisninger i de trykte pjecer.

**Øvrige punkter har vi ikke bemærkninger til.**

**På ældrerådets vegne**

**Bente Clausen**

**Formand**